CELEX: 21999D0189
Language: sk
Date: 1999-12-17 00:00:00
Title: Rozhodnutie Spoločného výboru EHP č. 189/1999 zo 17. decembra 1999, ktorým sa mení a dopĺňa príloha I (Veterinárne a fytosanitárne otázky) k Dohode o EHP

Dôležité právne oznámenie

|

21999D0189

Úradný vestník L 074 , 15/03/2001 S. 0024 - 0025

		Rozhodnutie Spoločného výboru EHPč. 189/1999zo 17. decembra 1999,ktorým sa mení a dopĺňa príloha I (Veterinárne a fytosanitárne otázky) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98,keďže:(1) príloha I k dohode bola zmenená a doplnená rozhodnutím Spoločného výboru EHP č. 134/1999 z 5. novembra 1999 [1];(2) smernica Rady 91/67/EHS z 28. januára 1991 o veterinárnych podmienkach pri uvádzaní vodných živočíchov a produktov akvakultúry na trh [2] bola včlenená do dohody rozhodnutím Spoločného výboru EHP č. 69/98 zo 17. júla 1998 [3],ROZHODOL TAKTO:Článok 1Prispôsobenia v bode 5 (smernica Rady 91/67/EHS) v časti 4.1 kapitoly I prílohy I k dohode sa nahrádzajú takto:"vkladajú sa tieto články:"Článok 28c1. Táto smernica sa uplatňuje na zásielky do Nórska a z Nórska.2. Napriek tomu sa zásielky živých rýb, ikier a gamét patriacich do čeľade Salmonidae nepovoľujú počas prechodného obdobia do 31. decembra 1999. Na žiadosť jednej zo zmluvných strán sa prechodné obdobie ročne predlžuje. Prechodné obdobie sa však nepredlžuje viac ako do 31. decembra 2002.3. Počas prechodného obdobia a bez toho, aby bol dotknutý odsek 1, je Nórsko oprávnené zachovať prísnejšie pravidlá uvádzania rýb z rybích fariem v Nórsku na svoj trh.Článok 28d1. Na Island a z Islandu sa povoľujú zásielky týchto druhov:- losos obyčajný: ikry a gaméty,- pstruh dúhový: ikry a gaméty,- sivoň alpský: ikry a gaméty,- ostriež morský: len ikry,- halibut: len vreckové plôdiky,- homár: živé na spotrebu.2. Pre zásielky na Island a z Islandu okrem zásielok opísaných v odseku 1 sa Islandu poskytuje prechodné obdobie do 30. júna 2001. Počas prechodného obdobia sa naďalej uplatňujú vnútroštátne pravidlá"."Článok 2Toto rozhodnutie nadobúda účinnosť 18. decembra 1999 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody.Článok 3Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku.V Bruseli 17. decembra 1999Za Spoločný výbor EHPpredsedaN. v. Liechtenstein[1] Ú. v. ES L 15, 18.1.2001, s. 18.[2] Ú. v. ES L 46, 19.2.1991, s. 1.[3] Ú. v. ES L 158, 24.6.1999, s. 1.--------------------------------------------------